دستونک
من وتی جند ءَ گوں انچیں ساہگ یـے آؤرتگ اَت
کہ بہ زانت ایں جنزگ ءَ، تہنائی ءِ من چوش باں
من نیاں استالے ارش ءِ روک باں ماهکانی ءَ
کپتگ ایں سنگے آں چم ءِ چارگ ءَ انچوش باں
پْرشتگ ایں آدینکے ءِ من ٹُکراں چماں جن آں
من وتی جند ءَ بہ گنداں ساہت یـے دلپروش باں
جند ءِ هون اِنت آ من ءَ بلّے کہ دْرنج ایت پاهو ءَ
جہل ایں آپ ءَ دؤر دنت یا کنٹگاں، هاموش باں
آ منی لبزانی اولی تاک ءِ بسمہ الله اِنت داد
زائر اِنت جند ءَ چہ گیشتر آئی ءَ دلگوش باں
یونس داد